**ПРОГРАМ ДОПУНСКE, ДОДАТНE И ПРИПРЕМНE НАСТАВE**

* Дакле основни задатак и циљ овог тима је посвећеност у организацији и планирању допунске наставекао и реализацији, како би се на овим корективним видовима рада у оквиру ефикаснијих организационих форми(рад у малој групи, индивидуални рад и сл.) помогло ученицима да постигну позитиван успех.
* Кроз додатну наставу радићемо са обдареним ученицима кроз такође мање групе или индивидуално, рефератска настава. Такође овај вид рада подразумева и припрему за такмичења, јер би стручна већа припремила план и програм са ученицима који би претстављали школу на такмичењима свих нивоа. Ефикасан програм и мотивисаност ученика имали би исходну тачку у најбољем пласману.
* Када се утврди тачан број ученика којима је допунска, па и додатна настава потребна, допунски рад ће се као и додатни реализовати у периоду међусмене од 12:45 до 13:30 часова, а реализоваће их предметни професори.
* На основу ранијих искустава потреба за оваквим видом наставе за допунску постоји из математике, страних језика, многих стручних али и других предмета. Одзив ученика углавном није задовољавајући. међутим школа им отвара могућност да са успехом савладају градиво. Број планираних часова у овом виду наставе је од 30 до 35.
* Додатни рад са ученицима обухвата рад по посебном програму са талентованим ученицима, припремајући их за такмичења у школи, граду, републици а посебан вид додатног рада обухвата и припрему за матурске испите (упис на факултет). Тачан распоред додатног рада и број обухваћених ученика немогуће је предвидети унапред зато што директно зависе од опредељења ученика и термина такмичења. Такође додатни рад се реализује у терминима међусмене од 12:45 до 13:30 часова, а по потреби и другим терминима. Рад би реализовали професори који одређују стручна већа у складу са својим плановима рада и потребама школе.

С обзиром на чињеницу да се регионална и републичка такмичења организују из предмета рачуноводство, статистика, основи економије, пословне економије, информатике, енглеског језика, историје, математике, претпоставља се да ће се додатна настава реализовати управо из ових предмета а из осталих по потреби. Заинтересованост ученика је боља него за допунски рад нарочито када се ради о припремама за такмичење.

* Припремна настава:

Одржава се на крају школске године након завршетка редовне наставеи одржаних већа. Организује се из свих предмета из којих ученици нису завршили задовољавајућим успехом и одржава се по распореду који прави стручна служба, психолог и педагог у сарадњи са тимом.

На полугодишњем нивоу овај тим прати рад допунске наставе кроз књигу евиденције осталих облика образовно-васпитног рада у средњој школи.

**ПРОГРАМ ЗА РАЗВИЈАЊЕ СПОСОБНОСТИ ЗА РЕШАВАЊЕ ПРОБЛЕМА, КОМУНИКАЦИЈЕ, ТИМСКИ РАД, САМОИНИЦИЈАТИВУ И ПОДСТИЦАЊЕ ПРЕДУЗЕТНИЧКОГ ДУХА**

Циљеви активности утврђених овим програмом јесу да се код деце развије способност за мирно решавање конфликтних ситуација, у оквиру чега се ради на побољшању комуникације и рада са другим тимовима. Одређени број активности усмерен је на подстицање предузетничког духа код ученика и покретање самоиницијативе.

**ПРОГРАМ КУЛТУРНИХ АКТИВНОСТИ ШКОЛЕ**

1. Афирмација школе, ученика и професора кроз културну активност поводом обележавања значајних јубилеја и манифестација како у школи, тако и у граду уопште
2. Кроз разне активности (културне, спортске и др) омогућити ученицима право на окупљање и удруживање ради задовољења потреба у области културе и спорта
3. Да ученици наше школе стекну знања, развију способности и вештине и усвоје вредности за целовит развој личности
4. Развијање код ученика осећања личног и групног идентитета
5. Развијање комуникационих вештина неопходних за сарадничко понашање, активно слушање и излагање сопственог мишљења
6. Да се ученици обуче техници групног рада
7. Откривање младих талената и усмеравање ка новој потпуној афирмацији

**ПРОГРАМ СЛОБОДНИХ АКТИВНОСТИ**

Ради јачања образовно- васпитне делатности школе, подстицања индивидуалних склоности и интересовања, правилног коришћења слободног времена, као и ради богаћења друштвеног живота и тазоноде ученика, развијања и неговања другарства и пријатењста, школа реализуе слободне активност, кроз рад у секцијама

Програмом су дефинисане и разрађене активности чији је основни циљ мотивација ученика за учешће у слободним активностима.

**ЦИЉ : основни циљ тима за слободне активности је мотивисати ученике да се укључе и узму учешће, као и да буду актери у слободним активностима школе.**

Да би остварили овај циљ тим за слободне активности има следеће задатке:

- учешће секција у прославама Светог Саве, 8 марту, Дану школе као и приредбама приликом доделе диплома матурантима

- анализа рада секција на крају првог и другог полугођа, на основу извештаја од стране наставника

- давање предлога за побољшање рада и укључивање деце као и педагога у рад тима

- давање предлога за побољшање рада тима за предстојећи период

**ПРОГРАМ КАРИЈЕРНОГ ВОЂЕЊА И САВЕТОВАЊА**

Тим за каријерно вођење и подршку ученицима Економске школе, у складу са планом и програмом Министарства просвете РС, упознао се са пројектима које заједнички реализују Београдска отворена школа и канцеларија УНИЦЕФ-а ( програм за младе).

Циљ овог програма је унапређење и запошљивост младих људи у Србији кроз оснивање Канцеларија за младе, пружање услуга вршњачког каријерног вођења и саветовања. У складу са тим, циљ тима наше школе је повезивање са организацијама које реализују овај програм, сачињавање детаљног плана и активности које су првенствено засноване на унапређењу сарадње са БОШ-ом, Регионалним цетром за просвету и Центорм за запошљавање, Невладиним сектором (USAID- отворено друштво, EDUFAIR- сајмом за образовање) у циљу организовања семинара и обука за тим школе и ученике III и IV разреда ради едукације вршљачких саветника који би се оспособили да пружају информације и савете младима у вези са каријером. Током школске године Тим ће систематски радити на спровођењу овог плана професионалне оријентације, подршци уценицима путем анкета, МИНГЛ- тестова, семинара и дељењем брошура о каријерном вођењу.

**ПРОГРАМ ЗАШТИТЕ ДЕЦЕ / УЧЕНИКА ОД НАСИЉА, ЗЛОСТАВЉАЊА И ЗАНЕМАРИВАЊА**

Програм заштите деце / ученика од насиља, злостављања и занемаривања сачињен је на основу посебног протокола и правилника о поступању у ситуацијама насиља, злостављања и занемаривања у образовно-васпитним институцијама. Програмом су дефинисане и разрађене превентивне и интервентне активности чији је основни циљ превенција и сузбијање свих видова насиља у школској средини.

***ЦИЉ:*** Учинити школску средину што безбеднијим и подстицајнијим местом за сву децу и ученике.

**Задаци тима за заштиту деце / ученика од насиља, злостављања и занемаривања**

-израда, реализација и евалуација програма заштите деце / ученика од насиља, злостављања и занемаривања

-идентификовање и информисање о случајевима насиља, уз поштовање личности детета / ученика

-спровођење поступака и процедура реаговања у ситуацијама насиља

-праћење и евидентирање свих врста насиља

-јачање и одржавање сарадње са надлежним службама ( Центар за социјални рад, МУП, Здравствени центар …)

-тимски рад на превенцији насилног понашања или решавање оних ситуација у којима је насиље регистровано

-саветодавни рад са ученицима и родитељима

**ПРОГРАМ САРАДЊЕ СА ЛОКАЛНОМ САМОУПРАВОМ**

Циљ сарадње са локалном амоуправом је проширивање ваннаставних и ваншколских активности ученика и радника школе.

Ради остваривања датих циљева сарадња ће се одвијати са програмским активностима Скупштине града Ниша, Општине Медијана, Скупштине општине Дољевац, Канцеларије за младе града Ниша, Отвореног клуба , Удружење грађана Ниш- Ван Џоу (Кина). Релизација сарадње са поменутим удружењима и установама одвијаће се кроз разна спортска такмичења, радионице, изложбе и трибине. Термини реализације програма биће усаглашавани са календаром рада наведених установа и удружења.

**ПРОГРАМ ЗА ПРАЋЕЊЕ РАДА ОГЛЕДНИХ ОДЕЉЕЊА**

* Праћење успеха ученика у огледним образовним профилима
* Праћење изостајања ученика у огледним образовним профилима
* Праћење уписа ученика огледних одељења на факултете
* Праћење и организовање стручне праксе
* Праћење и организовање завршног матурског испита
* Сарадња са социјалним партнерима у оквиру реализације и подршке извођења блок наставе

**ПРОГРАМ ЗА ПРЕВЕНЦИЈУ АЛКОХОЛИЗМА, НАРКОМАНИЈЕ И МАЛОЛЕТНИЧКЕ ДЕЛИКВЕНЦИЈЕ**

Циљ програма је информисање ученика о опасностима које болести зависности носе., формирање негативног става према употреби и злоупотреби психоактивних супстанци, оснаживање младих да се одупру групном притиску и одбију понуђену дрогу. Програм ће се реализовати приказивањем едукативних филмова и предавањима на часовима Верске наставе. На блогу предмета Верска настава ученици се могу упознати о болестима зависности, нарочито наркоманији. Преко едукативног програма „ Превенција болести зависности“ који организује градски одбор з аборбу против наркоманије и у сарадњи са Црвеним крстом, биће одржана едукација ученицима о болестима зависности. У школи ће се истакнути инфо табла на којој ће бити постери и други материјали и водити кампања против болести зависности и малолетничке деликвенције.

**ПРОГРАМ ВАСПИТНОГ РАД СА УЧЕНИЦИМА**

Програм рада овог тима усклађен је на основу чињенице да морамо имати у виду утицај крупних промена у друштву,самим тим и промена у окружењу школе које битно утичу на живот и рад ове важне установе.

Циљеви рада овог тима су следећи:

* Упознавање ученика са правилима школског рада и инсистирање на томе да их се ученици придржавају
* Ученике навикавати на дисциплиновано понашање у школи,подстицати их да и сами узму учешће у појединим организационим питањима живота и рада школе,па ће режим рада школе радије и поштовати
* Формирати правилан однос према школској имовини
* Навикавати ученике на тачно и доследно испуњавање обавеза у разним школским и друштвеним активностима и цивилизованом и коректном односу према другим људима

Носиоци реализациваспитног рада са децом су сви наставници, посебно одељењске старешине, стручна служба,помоћник директора и директор**.**

Програм ће се нарочито остваривати на часовима одељењске заједнице,али и на свим часовима редовне и практичне наставе,слободним активностима и на екскурзијама,а посебно давањем личног примера ученицима јер је то најјачи аргумент.

Посебна пажња посветиће се педагошко-психолошком образовању родитеља које ће и уједно подстаћи бољу сарадњу родитеља са децом и родитеља са наставницима.

**ПРОГРАМ ЗАШТИТЕ И УНАПРЕЂЕЊА ЗДРАВЉА УЧЕНИКА**

Циљ здравственог васпитања је да допринесе изграђивању телесно, психички и социјално здраве личности, оспособљење да се брине за очување, заштиту и унапређење сопственог здравља и здравља других људи. Конкретни задаци овог васпитања су:

-Развијање и формирање свести ученика да је здравље основни извор људске среће

-Развијати свест и одговорност појединца за сопствено здравље као дужности према себи и другима

-Упознати их са неким основним предусловима за добро ментално и физичко здравље и његово унапређивање: значај одржавања личне хигијене, редовне контроле здравственог стања, значај физичке активности за добро здравље, значај правилне исхране. Значај добрих међуљудских односа које треба неговати за разлику од конфликтних ситуација које треба брзо разрешити итд.

-Спроводити примену превенције од болести зависности

-Подстицати ученике да прихватају мере против болести зависности и да се сами укључују у организоване акције против пушења, уживања алкохола, ширења дроге и наркоманије итд.

-Стицање знања о потреби одржавања хигијене у стану, школи, на улици, у парковима, у природи где бораве и живе људи.

**ПРОГРАМ ЗАШТИТЕ ЖИВОТНЕ СРЕДИНЕ**

Циљ васпитања и образовања у области заштите и унапређења човекове средине јесте да ученицима , у складу са њиховим узрастом, обезбеди стицање знања, развијање интересовања, формирање ставова и система вредности и понашања у складу са тим системом вредности, на релацији човек- природа.

За реализацију циља потребно је да се остваре следећи задаци:

* Развијање идеје код ученика о хармонији између човека и природе
* Указивање на потребу заједничког живљења људи у биосфери
* Повезивање литературе, поезије, филозофије и науке у откривању истине о природи.

Ови циљеви и задаци реализују се преко редовне наставе, а велике могућности за реализацију ових циљева и задатака дају културна и јавна делатност школе, слободне активност ученика и друштвено-користан рад.

**ПРОГРАМ СТРУЧНОГ УСАВРШАВАЊА**

**Професионални развој** је сложен процес који подразумева стално развијање компетенција наставника, васпитача и стручних сарадника ради квалитетнијег обављања посла и унапређивања развоја деце и ученика и нивоа постигнућа ученика, у складу са Правилником о сталном стручном усавршавању и стицању звања наставника, васпитача и стручних сарадника („Сл. гласник РС“, бр. 13/2012 и 31/2012).

**Стручно усавршавање** представља стални, плански, систематизовани и програмирани процес којим се обезбеђује:

* стицање нових и савремених педагошких, психолошких, методичких и дидактичких знања и усавршавање тих знања до нивоа њихове примене у раду са ученицима и родитељима ученика,
* стално праћење нових достигнућа у струци,
* продубљивање и развој стеченог знања из области методике, предметне дидактике, педагогије и психологије у функцији остваривање наставних садржаја, полазећи од узраста детета и ученика, њихових психолошких карактеристика, могућности и потреба.

**Циљеви**

* јачање компетенција наставника и стручних сарадника,
* унапређивање образовно-васпитног рада,
* остваривање циљева и стандарда постигнућа ученика.

Потребе и приоритете стручног усавршавања установа планира на основу исказаних личних планова професионалног развоја наставника, васпитача и стручних сарадника, резултата самовредновања и вредновања квалитета рада установе, извештаја о остварености стандарда постигнућа, задовољства ученика и родитеља, односно старатеља деце и ученика и других показатеља квалитета образовно-васпитног рада.

**Лични план професионалног развоја** наставника и стручних сарадника сачињава се на основу самопроцене нивоа развијености свих компетенција за професију наставника, васпитача и стручног сарадника (у даљем тексту: компетенције).

**ПРОГРАМ ШКОЛСКОГ СПОРТА**

Циљ овог програм је да се код ученика развије свест и важност сопственог здравља и безбедности, потребе неговања и развоја физичких способности. Школским спортом су обухваћени сви ученици кроз одељењска такмичења. У току школске године школа организује недељу школског спорта.

|  |  |  |  |
| --- | --- | --- | --- |
| Време одржавања | Садржај активности | Начин реализације | Носиоци |
| септембар | Међуодељењско такмичење (мали фудбал) | Међуодељењско такмичење на помоћном терену | Чланови актива физичког васпитања |
| октобар | Међуодељењско такмичење (пливање) | Такмичење , базен Чаир | Чланови актива физичког васпитања |
| октобар | Међуодељењско такмичење (стони тенис), градско такмичење и републичко такмичење | Такмичења, | Чланови актива физичког васпитања |
| новембар | Међуодељењско такмичење - баскет | Такмичење | Чланови актива физичког васпитања |
| новембар | Међуодељењско такмичење и градско такмичење у рукомету | Такмичење | Чланови актива физичког васпитања |
| Новембар | Градско такмичење у пливању | Такмичење на базену Чаир | Чланови актива физичког васпитања |
| Децембар | Републичко такимчење у пливању | Такмичење | Чланови актива физичког васпитања |
| Децембар | Међуодељењско такмичење у одбојци | Такмичење | Чланови актива физичког васпитања |
| Јануар | Међуодељењско и градско такмичење у кошарци | Такмичење | Чланови актива физичког васпитања |
| Фебруар | Градско такмичење у стрељаштву | Такмичење у клубу | Чланови актива физичког васпитања |
| фебруар | Такмичење у шаху |  | Чланови актива физичког васпитања |
| март | Међуодељењско такмичење у атлетици | Такмичење | Чланови актива физичког васпитања |
| Април | Градско такмичење у атлетици | Такмичење | Чланови актива физичког васпитања |
| Мај | Спортска недеља |  | Сви чланови тима |

**ПРОГРАМ РАДА ТИМА ЗА САРАДЊУ СА ПОРОДИЦОМ**

Програми у области сарадње са породицом усмерени су пре свега на јачање родитељске компетенције и имају социо едукативни и саветодавни карактер.Сарадња са породицоm одвијаће се плански и систематски током целе године укључујући породице у планирање, реализацију и евaлуацију те сарадње. Да би се што боље одговорило потребама деце, породице и средине сарадња ће се реализовати применом и комбинацијом различитих облика сарадње. Родитељи могу да долазе у школу и да обављају разговоре са члановима тима, да дају своје примедбе, али и предлоге, а све то зарад бољег учинка у сфери преношења адекватног знања ученицима. Тим за сарадњу са породицом има и отворену адресу електронске поште: [timzaporodicu@gmail.com](mailto:timzaporodicu@gmail.com)где сви заинтересовани родитељи могу да постављају питања, а чланови тима ће им благовремено одговорити

**ПРОГРАМ ИЗЛЕТА И ЕКСКУРЗИЈА**

Циљ екскурзије је непосредно упознавање појава и односа у природној и друштвеној средини, упознавање културног наслеђа и привредних достигнућа која су у вези са делатношћу школе. Задаци екскурзије су: проучавање објекта и феномена у природи, уочавање узрочно- последичних односа у конкретним природним и друштвеним условима, развијање интересовања за природу и изграђивање еколошких навика, упознавање начина живота и рада људи појединих крајева, развијање позитивног дноса према националним, културним и естетским вредностима, подстицање и испољаваља позитивних емоционалних доживљаја.

Одељењска и стручна већа школе предлажу програм екскурзије, који се достављају наставничком већу, ради разматрања и доношења. Екскурзија може да се изведе ако је савет родитеља дао сагласност на програм и цену екскурзије и избор агенције. Екскурзија се изводи, уз претходну писмену сагласност родитеља , по правилу за најмање 60% ученика истог разреда, уколико су створени услови за остваривање цињева и задатака.

Путни правци, објекти, манифестације, крајеви и предели одређују се у складу са циљем и задацима путвања. Екскурзија се по правилу изводи у оквиру државних граница. Изузетно за ученике трећег и четвртог разреда, екскурзија може да се организује у иностранству.

Екскурзија може да траје:

- за ученике првог разреда- до три дана;

- за ученике другог разреда – до пет дана;

- за ученике трећег и четвртог разреда – до пет наставних дана.

Ако је ексурзија организована у време наставних дана , настава се надокнађује за све ученике, у складу са школским календаром и годишљим планом рада.

**ПРОГРАМ БЕЗБЕДНОСТИ И ЗДРАВЉА НА РАДУ**

Безбедност и здравље на раду регулисано је посебним правилником о мерама , начину и поступку заштите и безбедности ученика Економске школе у Нишу и то у време одржавања образовно- васпитног процеса у згради школе и непосредној околини, и у време одржавања екскурзија, излета и сличних активности које организује школа.

Циљ. Стварање безбедних услова за рад, заштита живота и здравља.

Школа ће овај циљ остварити кроз свакодневну сарадњу са државним органима и органима јединице локалне самоуправе, кроз контролу самог објекта, дворишта, контролу уласка и изласка у школу, контролу исправности електро, водоводних и других уређаја, заштиту у случају пожара, поплаве или других елементарних активности, прву помоћ, заштиту за време игранки и других јавних окупљања, заштиту за време екскурзија, излета, заштиту за време организовања активности ван школе.

Родитељи ће на почеку сваке школске године бити упознати са могућношћу осигурања ученика од последица несрећног случаја, које се могу евентуално десити и са условима под којима се врши осигурање.